|  |  |
| --- | --- |
| „APROBAT”:**Ministerul Sănătăţii, Muncii****şi Protecţiei Sociale**ordinul nr.\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_L.Ş. |  „COORDONAT”:**Consiliul Municipal Chișinău** decizia nr.\_\_\_\_\_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ L.Ş. |
|  | „ÎNREGISTRAT”: **I.P. „Agenţia Servicii Publice”** nr.\_\_\_\_\_\_\_\_\_\_\_\_\_\_\_\_\_\_\_\_\_ din\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ L.Ş. |  |

**REGULAMENTUL DE ORGANIZARE ȘI FUNCȚIONARE**

**AL INSTITUȚIEI MEDICO–SANITARE PUBLICE**

**ASOCIAȚIA MEDICALĂ TERITORIALĂ** **BOTANICA**

 din municipiul Chișinău

**Capitolul I**

**DISPOZIȚII GENERALE**

* 1. Prezentul Regulament este elaborat în conformitate cu Legea ocrotirii sănătăţii nr. 411–XIII din 28 martie 1995, Legea cu privire la asigurarea obligatorie de asistenţă medicală nr. 1585–XIII din 27 februarie 1998, Legea privind înregistrarea de stat a persoanelor juridice şi întreprinzătorilor individuali nr. 220–XVI din 19 octombrie 2007, Codul Civil al Republicii Moldova nr. 1107–XV din 06 iunie 2002, alte acte normative în vigoare.
	2. Instituţia Medico–Sanitară Publică Asociația Medicală Teritorială Botanica este persoană juridică din momentul adoptării Deciziei de fondare de către Fondator, aprobării Regulamentului de către Ministerul Sănătăţii, Muncii și Protecției Sociale şi înregistrarea de stat la oficiul teritorial al Agenției Servicii Publice.
	3. Capitalul social al Instituției Medico–Sanitare Publice Asociația Medicală Teritorială Botanica se constituie din 23 703 443 (douăzeci și trei milioane, șapte sute trei mii, patru sute patruzeci și trei) lei;
	4. Denumirea completă a instituţiei este:

Instituţia Medico–Sanitară Publică Asociația Medicală Teritorială Botanica.

* 1. Denumirea prescurtată a instituţiei este:

 IMSP AMT Botanica.

* 1. IMSP AMT Botanica este o instituţie medico–sanitară publică ce beneficiază de toate drepturile ce decurg din calitatea de persoană juridică de drept public, gestionează mijloacele financiare primite de la bugetele componente ale bugetului public național prin contul unic trezorerial, pentru restul mijloacelor finaciare are conturi proprii în bancă, inclusiv valutare, dispune de ştampilă şi formular cu siglă de antet.
	2. IMSP AMT Botanica îşi desfăşoară activitatea sa necomercială (nelucrativă) pe principiul autofinanţării, de non-profit, în conformitate cu legislaţia în vigoare şi prezentul Regulament.
	3. IMSP AMT Botanica activează pe teritoriul Republicii Moldova.
	4. Durata de activitate a IMSP AMT Botanica este nelimitată în timp.
	5. Sediul IMSP AMT Botanica se află pe adresa: municipiul Chişinău, bd. Dacia nr. 5/2B.

**Capitolul II**

**SCOPUL, OBIECTIVELE ȘI ATRIBUȚIILE**

1. Scopul principal al IMSP AMT Botanica constă în ameliorarea sănătăţii populaţiei prin dezvoltarea şi fortificarea continuă a medicinii primare şi celei specializate de ambulator, cu prioritizarea măsurilor de prevenire a maladiilor în rîndul populaţiei din sectorul Botanica din municipiul Chişinău.
2. IMSP AMT Botanica are următoarele obiective majore:
	1. sporirea accesibilităţii populației la asistenţă medicală primara şi specializată de ambulator calitative şi a promptitudinii în acordarea acestora, inclusv în localităţile rurale arondate;
	2. îmbunătăţirea calităţii serviciilor medicale prestate prin sporirea nivelului profesional şi tehnologic, orientat spre asigurărea securităţii pacientului şi respectarea drepturilor acestuia;
	3. ameliorarea indicatorilor de sănătate prin realizarea măsurilor de profilaxie, tratament al bolilor, activităţilor de supraveghere şi reabilitare a pacienţilor, în conformitate cu normele stabilite în condiţii de ambulator şi la domiciliu, precum şi mobilizarea comunităţii în susţinerea modului de viaţă sănătos cu diminuarea acţiunii factorilor de risc;
	4. asigurarea, coordonarea continuităţii şi succesivităţii procesului curativ–diagnostic;
	5. asigurărea suportului consultativ–metodic şi informaţional pentru toate structurile și subdiviziunile medicale din componenţa sa;
	6. asigurărea condiţiilor echitabile de dezvoltare a tuturor subdiviziunilor din componenţa sa;
3. Pentru realizarea scopului şi obiectivelor menţionate IMSP AMT Botanicaare următoarele atribuţii funcționale:
4. planificarea serviciilor medicale în conformitate cu priorităţile şi necesităţile populaţiei sectorului deservit;
5. prestarea serviciilor medicale în cadrul asigurării obligatorii de asistenţă medicală, în conformitate cu contractele încheiate cu Compania Naţională de Asigurări în Medicină şi cu actele normative în vigoare;
6. prestarea de servicii medicale în cadrul asigurărilor medicale facultative în conformitate cu clauzele contractuale şi cu prevederile legale;
7. prestarea de servicii medicale şi altor servicii contra plată, în baza actelor normative în vigoare;
8. asigurarea echităţii şi liberei alegeri a medicului de familie;
9. promovarea parteneriatului public – privat, în special în domeniul îngrijirilor comunitare şi la domiciliu;
10. procurarea echipamentului, medicamentelor şi a consumabilelor materiale pentru prestarea serviciilor medicale, precum şi altor bunuri necesare pentru activitatea sa, cu respectarea procedurilor legale de achiziţii şi a prezentului Regulament;
11. asigurarea asistenţei populaţiei cu medicamente şi consumabile, în conformitate cu actele normative în vigoare;
12. darea în locaţiune a bunurilor şi încăperilor, trecerea la cheltuieli a mijloacelor fixe şi vînzarea mijloacelor fixe neutilizate în activitatea IMSP AMT Botanica, cu acordul Fondatorului;
13. implementarea tehnologiilor moderne orientate spre asigurarea securităţii pacientului şi calitătii serviciilor medicale (respectarea standardelor, ghidurilor de tratament şi a protocoalelor clinice aprobate etc.);
14. colectarea datelor, crearea şi gestionarea eficientă a bazelor de date privind serviciile medicale prestate cu prezentarea în modul şi termenii stabiliți a rapoartelor şi informaţiilor despre activitatea IMSP AMT Botanica;
15. monitorizarea şi totalizarea indicatorilor principali de sănătate, asigurarea gestionarii adecvate a bazelor de date cu caracter medical colectate de la toate subdiviziunile medicale din componenţa sa şi prezentarea datelor instituțiilor abilitate în termenii stabiliți;
16. încheierea contractelor cu persoane terţe, cu prestatorii de servicii aferente activităţii de baza;
17. conlucrarea cu alţi prestatori de servicii medicale, pentru asigurarea integrităţii şi continuităţii tratamentului, respectarea principiilor de etapizare a asistenţei medicale;
18. organizarea şi participarea la conferinţe tematice în domeniile de activitate;
19. organizarea proceselor de autoinstruire şi perfecţionare profesională continuă a lucrătorilor medico–sanitari şi farmaceutici din IMSP AMT Botanica;
20. solicitarea, la necesitate, a informaţiei de la alte instituţii medicale, referitor la starea sănătăţii pacientului, extrase din fisa medicală, rezultate de laborator şi alte investigaţii efectuate în procesul acordării asistenței medicale;
21. colaborarea cu toate instituţiile de asistenţă medicală din teritoriu în conformitate cu actele normative în vigoare;

 19) generalizarea datelor statistice la nivel teritorial;

 20) deservirea de către pediatru a copiilor din teritoriu;

 21) coordonarea activităţii din domeniul mamei şi copilului la nivel de AMP;

 22) deservirea şi coordonarea activităţii din domeniul sănătăţii reproducerii şi planificării familiei la nivel de AMP;

 23) coordonarea examinării profilactice ginecologice şi screening-ului de col uterin la nivel de AMP;

 24) coordonarea şi controlul calităţii a serviciilor de laborator;

 25) acordarea suportului consultativ-metodic privind organizarea asistenței medicale primare populației;

 26) coordonarea activității de promovare a sănătății;

 27) efectuarea altor activităţi permise de legislaţia în vigoare.

**14**. IMSP AMT Botanica prestează serviciile medicale de tipurile şi spectrul stipulate în Nomenclatorul instituţiilor medico–sanitare aprobate de către Ministerul Sănătăţii, Muncii şi Protecţiei Sociale conform prevederilor art. 4 alin. (5) al Legii ocrotirii sănătăţii nr. 411–XIII din 28 martie 1995, în conformitate cu normativele de activitate şi tarifele stabilite de către Ministerul Sănătăţii, Muncii și Protecției Sociale.

**Capitolul III**

**ORGANELE DE CONDUCERE ȘI DE ADMINISTRARE**

1. Organele de conducere și de administrare ale Instituţiei Medico–Sanitare Publice Asociația Medicală Teritorială Botanica sunt:
2. Consiliul Municipal Chișinău (Fondator);
3. Consiliul administrativ;
4. Directorul instituției.

**Secțiunea 1**

**Fondatorul**

1. Fondatorul IMSP AMT Botanica este Consiliul Municipal Chișinău.
2. Fondatorul are următoarele atribuţii exclusive:

1) adoptarea deciziei de fondare, reorganizare sau lichidare a IMSP AMT Botanica;

2) angajarea în bază de contract de management al instituției încheiat pe un termen de cinci ani şi eliberarea din funcţie a directorului IMSP AMT Botanica, selectat prin concurs organizat de Ministerul Sănătăţii, Muncii şi Protecţiei Sociale. La expirarea termenului de cinci ani funcţia de director al IMSP AMT Botanica devine vacantă de drept. Orice prevederi contrare acestui subpunct sunt nule de drept;

3) încheierea şi desfacerea contractului de management al instituției cu directorul instituţiei, stabilirea și evaluarea indicatorilor de performanță a activității instituției, precum și drepturilor salariale ale conducătorului în conformitate cu legislaţia în vigoare;

4) stabilirea performanțelor individuale și drepturilor salariale ale vicedirectorilor instituției în conformitate cu legislaţia în vigoare;

5) aprobarea organigramei şi a statelor de personal ale AMT Botanica, conform normativelor aprobate de Ministerul Sănătății, Muncii și Protecției Sociale;

6) transmiterea, în baza contractului de comodat, a bunurilor autorităţii administraţiei publice (Fondatorului) în gestiunea economică a IMSP AMT Botanica;

7) aprobarea tranzacţiilor cu persoane terţe, a căror sumă depăşeşte 25% din suma mijloacelor financiare planificate pentru a fi acumulate de către IMSP AMT Botanica pe parcursul anului curent de activitate;

8) aprobarea contractelor de locaţiune/comodat a bunurilor şi încăperilor, a trecerii la cheltuieli a mijloacelor fixe şi a vânzării mijloacelor fixe neutilizate în activitatea IMSP AMT Botanica;

9) aprobarea, la propunerea Direcţiei de profil a Consiliului municipal Chișinău, a componenței nominale a Consiliului Administrativ al IMSP AMT Botanica;

10) aprobarea, cu acordul Ministerului Sănătăţii, Muncii și Protecției Sociale, creării şi lichidării filialelor IMSP AMT Botanica şi aderării IMSP AMT Botanica la uniuni sau asociaţii;

11) alocarea mijloacelor financiare pentru construcţia, reconstrucţia, reparaţia capitală a edificiilor, procurarea utilajului costisitor şi transportului sanitar;

12) controlul activităţilor curente ale IMSP AMT Botanica, în problemele ce ţin de atribuţiile acestuia, inclusiv prin solicitarea de informaţii, acte, explicaţii, rapoarte de activitate etc.

1. Deciziile Fondatorului, în problemele ce ţin de atribuţiile acestuia, sunt obligatorii pentru conducerea şi persoanele cu funcţii de răspundere ale Instituţiei Medico–Sanitare Publice AMT Botanica.
2. Fondatorul nu este în drept să ia decizii referitoare la activitatea IMSP AMT Botanica, în afara atribuţiilor specificate la punctul 17.
3. Ordinele şi deciziile Ministerului Sănătății, Muncii și Protecției Sociale, în problemele ce ţin de atribuţiile lui de organ central de specialitate, sunt obligatorii pentru Consiliul administrativ, conducerea şi alte persoane cu funcţii de răspundere ale IMSP AMT Botanica.
4. Fondatorul poate delega prin Decizie atribuţiile stipulate la punctul 17 alin. 3) și 4) Direcţiei de profil a Consiliului municipal Chişinău. Consiliului administrativ i se pot delega atribuţiile stipulate la punctul 17 alin. 5) din prezentul Regulament.

 **Secțiunea 2**

**Consiliul administrativ**

1. Consiliul administrativ este organul de administrare şi control al activităţii IMSP AMT Botanica.
2. Consiliul administrativ este constituit de către Fondator prin decizia Consiliului municipal Chișinău pe un termen de 4 ani şi îşi exercită atribuţiile sale în conformitate cu legislaţia în vigoare şi prezentul Regulament. Competența Consiliului administrativ expiră odată cu epuizarea (întrunirea) ședinței de constituire a următorului Consiliu Municipal Chișinău. Atribuțiile Consiliului administrativ în perioada de după expirarea competențelor și pînă la numirea unui nou Consiliu administrativ vor fi exercitate de către directorul IMSP AMT Botanica.
3. Consiliul administrativ are următoarele atribuții:
4. examinarea şi aprobarea planurilor anuale de activitate ale IMSP AMT Botanica;
5. examinarea şi aprobarea rapoartelor trimestriale şi anuale privind activitatea IMSP AMT Botanica şi prezentarea lor pentru informare Fondatorului;
6. examinarea şi coordonarea devizelor de venituri si cheltuieli (business–plan) şi modificărilor la acestea;
7. examinarea și coordonarea statelor de personal, listelor de tarifare a salariaţilor IMSP AMT Botanica;
8. aprobarea planurilor de achiziţii ale bunurilor, serviciilor şi lucrărilor.
9. Consiliul administrativ al IMSP AMT Botanica este compus din 5 persoane, inclusiv:
10. reprezentantul Fondatorului (Preşedintele Consiliului);
11. doi reprezentanți ai colectivului de muncă propuși și aleși la adunarea generală a colectivului prin votul majorităţii celor prezenţi;
12. reprezentantul unei asociaţii non–guvernamentale din domeniul sănătăţii;
13. reprezentatnul Direcției de profil a Consiliului municipal Chișinău.
14. Preşedintele Consiliului convoacă şi conduce şedinţele Consiliului administrativ. În absenţa Preşedintelui, atribuţiile acestuia sunt exercitate de către vicepreşedinte;
15. Şedinţele Consiliului administrativ pot fi ordinare şi extraordinare.
16. Şedinţele ordinare ale Consiliului administrativ se ţin nu mai rar decât o dată în trimestru.
17. Şedinţele extraordinare ale Consiliului administrativ se convoacă de Preşedintele consiliului:
18. din iniţiativa acestuia;
19. la cererea a cel puţin 3 membri din Consiliul administrativ;
20. la cererea Fondatorului;
21. la cererea directorului IMSP AMT Botanica.
22. Cvorumul necesar pentru desfăşurarea şedinţei Consiliului administrativ constituie trei persoane din membrii Consiliului.
23. La şedinţele Consiliului administrativ fiecare membru deţine un vot. Nu se admite transmiterea votului de către un membru al Consiliului administrativ către un alt membru sau altei persoane.
24. Deciziile Consiliului administrativ se adoptă cu votul majorităţii membrilor Consiliului prezenţi la şedinţă, în cazul parității de voturi, votul președintelui consiliului este decisiv.
25. Deciziile Consiliului administrativ sunt semnate de președinte și le se atribuie un număr din registrul consiliului sub formă de proces-verbal. Consiliul administrativ nu este în drept să ia decizii referitor la activitatea IMSP AMT Botanica în afara atribuțiilor specificate la punctul 21 din prezentul Regulament.

Secțiunea 3

Directorul

1. Directorul este persoana responsabilă şi abilitată cu dreptul de gestionare economică şi conducere operativă al IMSP AMT Botanica.
2. Directorul este numit în funcţie de către Fondator conform procedurii menţionate la punctul 17, alineatul 2) al prezentului Regulament.
3. Directorul IMSP AMT Botanica are următoarele atribuţii:

1) reprezintă interesele IMSP AMT Botanica, fără procură, în relaţiile cu persoane terţe;

2) asigură executarea actelor legislative şi normative în vigoare, a ordinelor şi deciziilor Fondatorului, Ministerului Sănătăţii, Muncii şi Protecţiei Sociale şi ale Consiliului administrativ;

3) elaborează strategia de dezvoltare şi planurile anuale de activitate ale IMSP AMT Botanica;

4) elaborează şi prezintă spre aprobare Fondatorului organigrama şi statele de personal ale IMSP AMT Botanica, după coordonarea cu Consiliul administrativ;

5) elaborează rapoartele trimestriale şi anuale privind activitatea IMSP AMT Botanica şi le prezintă pentru examinare şi aprobare la Consiliului administrativ;

6) semnează contracte, eliberează procuri, deschide conturi în bănci, gestionează mijloacele financiare ale IMSP AMT Botanica;

7) deleagă în bază de procură, unele împuterniciri şi altor angajaţi ai instituţiei, conform obligaţiunilor de funcţie stipulate în fişele de post.

8) încheie, modifică, suspendă, încetează rapoartele individuale de muncă cu vicedirectorii IMSP AMT Botanica, cu respectarea procedurilor stabilite de Codul Muncii;

9) încheie, modifică, suspendă, încetează contracte individuale de muncă cu angajaţii IMSP AMT Botanica, cu respectarea procedurilor stabilite de Codul Muncii;

10) elaborează devizul de venituri şi cheltuieli (business-plan) şi modificările la acesta, cu prezentarea spre examinare și coordonare Consiliului administrativ;

11) prezintă Fondatorului propuneri privind reprofilarea, reconstrucţia,extinderea, reutilarea tehnică, trecerea la cheltuieli a bunurilor IMSP AMT Botanica;

12) asigură folosirea eficientă a bunurilor IMSP AMT Botanica;

13) poartă răspundere disciplinară, administrativă şi penală pentru încălcarea prevederilor actelor legislative şi normative în procesul gestionării activităţii economico-financiare şi operative al IMSP AMT Botanica;

14) elaborează şi prezintă subiecte pentru examinarea acestora în şedinţele Consiliului Medical;

15) conduce sau deleagă conducerea vicedirectorului de profil şedinţele
Consiliul Medical al IMSP AMT Botanica;

16) emite ordine şi dispoziţii, în limita competenţei, obligatorii pentru toţi salariaţii IMSP AMT Botanica;

17) exercită conducerea și dirijarea activității IMSP AMT Botanica pe toate chestiunile, cu excepția celor ce sunt de competența Fondatorului și a Consiliului Administrativ.

**37**.În caz de vacanță a funcției de Director ori în alte cazuri, atribuţiile Directorului instituţiei, stipulate în punctul 36 al prezentului Regulament, precum şi alte atribuţii şi împuterniciri ale conducătorului instituţiei prevăzute de legislaţie pot fi delegate prin ordinul Fondatorului unei alte persoane.

**38**.Directorul IMSP AMT Botanica este supus evaluării anuale a performanţelor profesionale și nivelului de îndeplinire a indicatorilor de performanță a activității instituției stabiliți în sarcina acestuia în conformitate cu modalitățile de evaluare stabilite de către Ministerul Sănătății, Muncii şi Protecţiei Sociale.

**Secţiunea 4**

**Vicedirectorul medical**

1. Coordonarea activităţii ce ține de prestarea asistenţei medicale este asigurată de către vicedirectorul medical al IMSP AMT Botanica.
2. . Vicedirectorul medical este numit în funcție de către Directorul IMSP AMT Botanica, cu respectarea procedurilor stabilite de Codul Muncii;
3. . La funcția de vicedirector medical poate fi numită persoana care are studii superioare medicale complete, aptă de muncă conform certificatului medical, fără antecedente penale, cu o vechime de muncă în domeniu nu mai puțin de 5 ani.
4. . Vicedirectorul medical are în subordinea sa secțiile medicină de familie și alte subdiviziuni structurale conform organigramei, ale căror atribuţii sunt stabilite în Regulamentele subdiviziunilor, aprobate de către Directorul IMSP AMT Botanica;
5. . Vicedirectorul medical al IMSP AMT Botanica are următoarele atribuţii:
6. asigură organizarea şi coordonarea procesului diagnostic-curativ conform standardelor, normativelor şi instrucţiunilor aprobate de către Ministerul Sănătăţii, Muncii și Protecției Sociale;
7. asigură organizarea prestării serviciilor medicale în volumul şi calitatea prevăzută în Programul Unic, contractul încheiat cu CNAM, în protocoalele şi ghidurile de tratament aprobate de către Ministerul Sănătăţii, Muncii şi Protecţiei Sociale;
8. exercită atribuțiile preşedintelui Consiliului calităţii, asigură implementarea şi monitorizarea respectării protocoalelor şi ghidurilor de tratament de către personalul medical;
9. coordonează procedura privind dirijarea fluxului de pacienţi pentru asigurarea accesului populaţiei la asistenţă medicală primară, specializată de ambulator şi spitalicească;
10. asigură conlucrarea cu serviciile de asistenţă medicală urgentă prespitalicească, asistenţă medicală spitalicească şi specializată de ambulator etc. în ce priveşte prestarea serviciilor medicale populaţiei, în conformitate cu actele normative în vigoare;
11. asigură organizarea supravegherii maladiilor de către medicii de familie, în conformitate cu actele normative în vigoare;
12. asigură supravegherea, în comun cu specialiștii de profil, a maladiilor ce depăşesc competenţa medicilor de familie, în conformitate cu actele normative în vigoare;
13. organizează deplasarea în localităţile rurale a medicilor specialişti de profil, pentru examinarea pacienţilor în Centrele de Sănătate;
14. asigură monitorizarea indicatorilor de activitate ai subdiviziunilor curative şi întreprinde masuri concrete în vederea ameliorării acestora;
15. verifică corectitudinea trimiterii pacienților pentru expertizare și apreciere a păstrării capacității de muncă la populaţia matură;
16. evaluează calitatea asistenţei medicale prestate şi participă la asigurarea procesului de acreditare, la apărarea drepturilor pacienţilor şi lucrătorilor medicali;
17. contribuie la implementarea în practică a realizărilor ştiinţei medicale, inclusiv metodelor noi de diagnostic, profilaxie şi tratament, bazate pe tehnologii moderne;
18. organizează conferinţe, seminare în problemele actuale ale medicinii;
19. elaborează şi prezintă subiecte pentru luarea în dezbatere a acestora la şedinţele Consiliului Medical, Consiliului Calităţii, şedinţele de lucru etc.;
20. în lipsa directorului IMSP AMT Botanica îndeplineşte atribuţiile de director interimar al IMSP AMT Botanica, fără remunerare suplimentară;
21. monitorizează autoinstruirea, reciclarea lucrătorilor medico-sanitari şi farmaceutici în instituţiile de profi;
22. poartă răspundere disciplinară, administrativă şi penală pentru încălcarea prevederilor actelor legislative şi normative în limita competenţelor atribuite.

**Secţiunea 5**

**Vicedirectorul pentru asistenţa medicală a mamei şi copilului**

1. . Coordonarea activităţii privind prestarea serviciilor medicale destinate asistenţei medicale mamei şi copilului este asigurată de către vicedirectorul pentru asistenţa medicală a mamei şi copilului al IMSP AMT Botanica.
2. . Vicedirectorul este numit în funcție de către Directorul IMSP AMT Botanica, cu respectarea procedurilor stabilite de Codul Muncii;
3. . La funcția de vicedirector poate fi numită persoana care are studii superioare medicale complete, aptă de muncă conform certificatului medical, fără antecedente penale, vechime de muncă în domeniu nu mai puțin de 5 ani.
4. Vicedirectorul pentru asistenţă medicală a mamei şi copilului are în subordinea sa secțiile medicină de familie și alte subdiviziuni structurale de asistenţă medicală conform organigramei, ale căror atribuţii sunt stabilite în Regulamentele subdiviziunilor aprobate de către Directorul IMSP AMT Botanica.
5. Vicedirectorul pentru asistenţă medicală a mamei şi copilului coordonează, monitorizează şi acordă suportul consultativ-metodic necesar pe problemele ce ţin de asistenţa medicală mamei şi copilului tuturor instituţiilor medicale primare din teritoriul subordonat.
6. Vicedirectorul pentru asistenţă medicală a mamei şi copilului al IMSP AMT Botanica are următoarele atribuţii:
7. asigură organizarea şi coordonarea procesului consultativ–diagnostic acordat mamei şi copilului de către instituţiile medico-sanitare publice din sector, în conformitate cu standardele, normativele şi instrucţiunile Ministerului Sănătăţii, Muncii şi Protecţiei Sociale;
8. organizează prestarea serviciilor medicale mamei şi copilului în volumul şi calitatea prevăzute în Programul Unic, în protocoalele şi ghidurile de tratament aprobate de către Ministerul Sănătăţii, Muncii şi Protecţiei Sociale;
9. asigură elaborarea planurilor de măsuri organizatorice şi curativ-profilactice concrete, menite să realizeze Legile, Programele Naţionale şi actele normative ale Ministerului Sănătăţii, Muncii şi Protecţiei Sociale în vederea asigurării volumului şi calităţii serviciilor prestate copiilor, adolescenţilor, recruţilor, femeilor, gravidelor, lăuzelor;
10. evaluează şi monitorizează nivelul şi calitatea asistenţei medicale acordate copiilor, adolescenţilor, femeilor, gravidelor şi lăuzelor din teritoriul subordonat;
11. organizează şi supraveghează respectarea actelor normative, inclusiv respectarea drepturilor copilului şi eliminarea discriminării femeilor;
12. organizează şi evaluează calitatea supravegherii profilactice şi nivelul asistenţei medicale acordate copiilor, femeilor, gravidelor, lăuzelor şi adolescenţilor, cu elaborarea măsurilor în vederea ameliorării situaţiei din domeniu în cadrul sistemului de sănătate din sector;

 7) verifică corectitudinea trimiterii copiilor pentru expertizare și apreciere a gradului de dizabilitate;

8) organizează programarea la tratament a copiilor în Centrele de Recuperare şi Reabilitare, conform regulamentelor în vigoare;

9) analizează în comun cu medicii de familie şi specialiştii de profil, în termen de 10 zile, fiecare caz de mortalitate perinatală, infantilă şi maternă cu elaborarea informaţiilor de sinteză a tuturor cazurilor de deces şi propune măsuri reale întru prevenirea lor;

10) analizează nivelul morbidităţii în instituţiile de învăţământ preşcolar şi preuniversitar şi solicită persoanelor responsabile adoptarea şi întreprinderea de măsuri în vederea ameliorării situaţiei;

11) organizează seminare instructive în probleme ce ţin de ocrotirea sănătăţii mamei şi copilului, cu scopul perfecţionării cunoştintelor lucrătorilor medicali;

12) participă la elaborarea programelor ce ţin de domeniul ocrotirii sănătăţii mamei şi copilului şi supraveghează în permanenţă mersul implementării acestora;

13) colaborează cu instituţiile publice locale, instituţiile de învăţămînt preşcolar şi preuniversitar, organizaţiile neguvernamentale în probleme ce ţin de ocrotirea sănătăţii mamei şi copilului;

14) contribuie la implementarea noilor tehnologii în procesul diagnostic, tratament şi profilaxie;

15) organizează conferinţe, seminare în problemele actuale ale medicinii;

16) elaborează şi prezintă subiecte pentru luarea acestora în dezbatere la şedinţele Consiliului Medical, Consiliului Calităţii, şedinţele de lucru etc.

**Secţiunea 6**

**Managerii Centrului Consultativ Diagnostic**

**și Centrului Medicilor de Familie**

1. Conducerea nemijlocită şi organizarea activităţii subdiviziunilor din cadrul IMSP AMT Botanica fără statut de persoană juridică: Centrul Consultativ Diagnostic, Centrul Medicilor de Familie nr. 1, nr. 2 și nr. 3 este asigurată de către Manageri.
2. Managerul este numit în funcție de către Directorul IMSP AMT Botanica, cu respectarea procedurilor stabilite de Codul Muncii;
3. În funcția de manager poate fi numită persoana care are studii superioare medicale complete, aptă de muncă conform certificatului medical, fără antecedente penale vechime de muncă în domeniu nu mai puțin de 5 ani.
4. Managerul are următoarele atribuţii:
	1. organizează activitatea serviciilor Centrului Consultativ Diagnostic (Centrului Medicilor de Familie) din subordine pentru asigurarea conlucrării eficiente dintre serviciile instituţiei;
	2. asigură programarea şi organizarea timpului de muncă al personalului medical, pentru acordarea continuă şi eficientă a asistenţei medicale populaţiei;
	3. contribuie la sporirea accesibilităţii şi calităţii serviciilor medicale prestate populaţiei;
	4. contribuie la respectarea drepturilor pacienţilor şi ale personalului medical;
	5. monitorizează perfecţionarea profesională continuă a personalului medical;
	6. asigură respectarea standardelor medicale şi a cerinţelor sanitaro-igienice;
	7. asigură respectarea şi realizarea prevederilor ordinelor şi dispoziţiilor directorului;

 8) verifică corectitudinea trimiterii pacienților pentru expertizare și apreciere a păstrării capacității de muncă la populaţia matură și a gradului de dizabilitate la copii;

 9) asigură întocmirea rapoartelor statistice şi analiza indicatorilor sănătăţii, cu prezentarea lor vicedirectorilor şi directorului;

 10) raportează în mod operativ vicedirectorului şi directorului situaţiile de ordin excepţional, care prezintă pericol sau impact major asupra personalului, populaţiei etc.

 11) prezintă propuneri de perfecţionare a activităţii subdiviziunilor din subordine;

 12) participă la şedinţele şi consfătuirile de lucru ale IMSP AMT Botanica;

 13) organizează consfătuiri de lucru, seminare şi şedinţe, pentru analiza rezultatelor şi organizarea activităţii subdiviziunilor din subordine.

**Capitolul IV**

**PATRIMONIUL ȘI ASTIVITATEA ECONOMICO-FINANCIARĂ**

1. Patrimoniul IMSP AMT Botanica se formează din:
2. bunurile obţinute în proprietate sau procurate pe parcursul activităţii;
3. mijloacele financiare obţinute în urma prestării serviciilor medicale, inclusiv contra plată;
4. mijloacele bugetului de stat;
5. mijloacele fondurilor asigurarii obligatorii de asistenţă medicală şi asigurărilor facultative de sănătate;
6. credite bancare;
7. venituri obţinute din arendarea echipamentului şi încăperilor;
8. mijloacele provenite de la sponsori şi din fondurile de binefacere;
9. alte surse de venit în conformitate cu legislaţia în vigoare.
10. Întreg patrimoniul IMSP AMT Botanica este folosit exclusiv pentru realizarea obiectivelor stabilite în prezentul Regulament.
11. Pentru gestionarea mijloacelor acumulate, IMSP AMT Botanica deschide cel puţin două conturi, inclusiv:
12. cont trezorerial pentru mijloacele obţinute în urma acordării serviciilor medicale contractate de Compania Naționala de Asigurări în Medicină;
13. cont bancar pentru mijloacele obţinute în urma prestării de servicii contra plată, inclusiv din cele prestate peste volumul prevăzut de Programul unic al asigurării obligatorii de asistență medicală.
14. IMSP AMT Botanica planifică activitatea economico-financiară conform devizului de venituri şi cheltuieli (business-plan) separat pentru fiecare tip de asistenţă medicală contractată de către Compania Națională de Asigurări în Medicină, astfel încât să asigure atingerea scopurilor prevăzute de prezentul Regulament şi dezvoltarea sa ulterioară.
15. IMSP AMT Botanica își desfășoară activitatea economico-financiară pe cont propriu şi poartă responsabilitate patrimonială, în conformitate cu legislația şi actele normative în vigoare.
16. Responsabilitatea IMSP AMT Botanica fată de terţi nu se răsfrînge asupra bunurilor primite de la Fondator în baza contractului de comodat.
17. Mijloacele financiare care, la sfârșitul anului bugetar constituie depășirea veniturilor asupra cheltuielilor IMSP AMT Botanica, se utilizează pentru atingerea scopurilor regulamentare ale instituției în anul următor de gestiune, în conformitate cu prevederile legale, fiind incluse în devizele de venituri și cheltuieli (business–plan).
18. IMSP AMT Botanica formează un fond de cel puţin 2% din fondul de salarizare pentru instruirea personalului medico – sanitar şi farmaceutic.
19. IMSP AMT Botanica ţine evidenţa contabilă în conformitate cu standardele naționale de contabilitate. Evidenţa statistică este întocmită în conformitate cu legislația în vigoare. Rapoartele financiare şi statistice se întocmesc şi se prezintă organelor abilitate, în modul şi termenii stabiliți.
20. Nerespectarea cerinţelor legate de rapoartele respective sau prezentarea întîrziată a acestora atrage după sine răspunderea prevazută de legislația în vigoare.
21. Remunerarea muncii se efectuează în baza actelor normative, care reglementează salarizarea angajaților din instituțiile medico-sanitare publice, încadrate în sistemul asigurărilor obligatorii de asistență medicală.

**Capitolul V**

**CONTROLUL ACTIVITĂȚII**

1. Controlul corespunderii activității IMSP AMT Botanica cu obiectivele prevăzute în prezentul Regulament se exercită de către Fondator și Ministerul Sănătății, Muncii și Protecției Sociale.
2. Pentru realizarea controlului activității IMSP AMT Botanica, Fondatorul şi Ministerul Sănătății, Muncii și Protecției Sociale au dreptul să ceară toate documentele necesare, precum şi explicaţiile de rigoare de la persoanele împuternicite să conducă sau să reprezinte IMSP AMT Botanica, precum şi de la alţi angajaţi ai instituției.
3. În caz de depistare a încalcărilor în activitatea IMSP AMT Botanica, Fondatorul şi Ministerul Sănătății, Muncii și Protecției Sociale sunt în drept să avertizeze şi să ia deciziile de rigoare în conformitate cu legislația Republicii Moldova în vigoare.
4. Avertizarea şi decizia va conţine motivele emiterii, cererea de înlăturare a incălcărilor comise sau de evitare a acestora pe viitor.
5. Avertizarea şi decizia se comunică IMSP AMT Botanica în formă scrisă cu indicarea termenului în care aceasta este obligată să comunice despre rezultatele examinării şi măsurile întreprinse.
6. Controlul respectării legislației financiare şi fiscale se efectueaza de către organele abilitate, companiile de audit şi de alte organe de stat în cazurile prevăzute de legislația Republicii Moldova.
7. Controlul utilizării mijloacelor financiare provenite din fondurile asigurării obligatorii de asistență medicală şi corespunderea volumului şi calitătii serviciilor medicale prestate persoanelor asigurate se efectuează de către Compania Naționala de Asigurări în Medicina în conformitate cu clauzele contractului încheiat între aceștia şi cu prevederile legale în vigoare.
8. Exercitarea controlului nu trebuie să afecteze regimul normal de activitate al IMSP AMT Botanica.

**Capitolul VI**

**REORGANIZAREA ȘI DIZOLVAREA**

1. Decizia de reorganizare sau dizolvare a IMSP AMT Botanica se adoptă de către Fondator, după coordonarea cu Ministerul Sănătății, Muncii și Protecției Sociale, în conformitate cu prevederile legale și în corespundere cu Nomenclatorul instituțiilor medico-sanitare aprobat de Ministerul Sănătăţii, Muncii şi Protecţiei Sociale.
2. Procedura şi succesiunea de drept, în cazul reorganizării IMSP AMT Botanica, se efectuează în conformitate cu legislația în vigoare.
3. Persoanele juridice apărute în rezultatul reorganizării pot fi numai instituții medico-sanitare publice sau întreprinderi municipale.
4. Reorganizarea se consideră efectuată numai după aprobarea Regulamentelor instituțiilor medico-sanitare publice noi apărute de către Ministerul Sănătății, Muncii și Prorecției Sociale și înregistrarea Regulamentelor respective în conformitate cu prevederile legale în vigoare.
5. Dizolvarea IMSP AMT Botanica are ca efect deschiderea procedurii de lichidare. Procedura de lichidare se efectuează în corespundere cu legislația în vigoare

**Capitolul VII**

**DISPOZIȚII FINALE**

1. Regulamentul IMSP AMT Botanica este elaborat conform Regulamentului–cadru de organizare și funcționare, se coordonează de către Consiliul municipal Chișinău, se aprobă de către Ministerul Sănătății, Muncii și Protecției Sociale şi se înregistrează la I.P. „Agenția Srrvicii Publice”.
2. Modificările şi completările la prezentul Regulament intră în vigoare din momentul aprobării lor de către Ministerul Sănătății, Muncii și Protecției Sociale şi înregistrării de stat în modul stabilit de legislația în vigoare.